ประกาศกรมการขนส่งทางบกประกาศกรมการขนส่งทางบกเรื่องกำหนดแบบเสื้อกั๊กหรือเสื้อคลุม และการแสดงสถานที่รอรับคนโดยสารและหมายเลขประจำตัวคนขับรถจักรยานยนต์สาธารณะและหลักเกณฑ์ วิธีการ และเงื่อนไขในการจัดทำประวัติคนขับรถจักรยานยนต์สาธารณะพ.ศ. ๒๕๕๗[๑] ตามที่ได้มีประกาศกรมการขนส่งทางบก เรื่องการกำหนดรูปแบบเสื้อกั๊กหรือเสื้อคลุมขนาดตัวอักษรของชื่อสถานที่หรือชื่อเฉพาะที่ใช้รอรับคนโดยสารต้นทางและหมายเลขประจำตัวของคนขับรถจักรยานยนต์สาธารณะและหลักเกณฑ์วิธีการในการจัดทำประวัติคนขับรถจักรยานยนต์สาธารณะ ลงวันที่ ๓พฤศจิกายน พ.ศ. ๒๕๔๘ ไว้แล้ว นั้นโดยที่เป็นการสมควรแก้ไขปรับปรุงแบบเสื้อกั๊กหรือเสื้อคลุมเสียใหม่ให้มีความเหมาะสมยิ่งขึ้นเพื่อให้มีข้อมูลของผู้ขับรถจักรยานยนต์สาธารณะเพียงพอให้ผู้โดยสารสังเกตและจดจำได้ง่ายและสะดวกต่อการตรวจสอบของเจ้าหน้าที่ที่เกี่ยวข้อง อันจะทำให้เกิดความเป็นระเบียบเรียบร้อยและเกิดความปลอดภัยต่อผู้โดยสารอาศัยอำนาจตามข้อ ๓ (๒) ข้อ ๖ (๒) และข้อ ๗แห่งกฎกระทรวงกำหนดเครื่องแต่งกายเครื่องหมาย ประวัติคนขับรถ บัตรประจำตัวคนขับรถและการแสดงบัตรประจำตัวคนขับรถยนต์สาธารณะ รถยนต์บริการธุรกิจ รถยนต์บริการทัศนาจรและรถจักรยานยนต์สาธารณะ พ.ศ. ๒๕๕๕ อธิบดีกรมการขนส่งทางบก ออกประกาศไว้ดังต่อไปนี้ข้อ ๑ ให้ยกเลิกประกาศกรมการขนส่งทางบก เรื่องการกำหนดรูปแบบเสื้อกั๊กหรือเสื้อคลุมขนาดตัวอักษรของชื่อสถานที่หรือชื่อเฉพาะที่ใช้รอรับคนโดยสารต้นทางและหมายเลขประจำตัวของคนขับรถจักรยานยนต์สาธารณะและหลักเกณฑ์วิธีการในการจัดทำประวัติคนขับรถจักรยานยนต์สาธารณะ ลงวันที่ ๓พฤศจิกายน พ.ศ. ๒๕๔๘ข้อ ๒ เสื้อกั๊กหรือเสื้อคลุมของคนขับรถจักรยานยนต์สาธารณะต้องมีลักษณะรูปแบบ และสีตามที่กำหนดไว้ในแบบ จส. ๑ ท้ายประกาศนี้คณะกรรมการประจำกรุงเทพมหานครหรือคณะกรรมการประจำจังหวัดแต่ละจังหวัดอาจกำหนดสีของเสื้อกั๊กหรือเสื้อคลุมแตกต่างจากที่กำหนดในแบบจส. ๑ ก็ได้ข้อ ๓ เสื้อกั๊กหรือเสื้อคลุมของคนขับรถจักรยานยนต์สาธารณะต้องมีบัตรข้อมูลประจำตัวคนขับรถจักรยานยนต์สาธารณะที่ออกให้โดยสำนักงานขนส่งกรุงเทพมหานครพื้นที่ ๑ - ๕หรือสำนักงานขนส่งจังหวัดแล้วแต่กรณีติดแสดงไว้ที่อกเสื้อด้านซ้ายและด้านหลังของเสื้อกั๊กหรือเสื้อคลุมบัตรข้อมูลประจำตัวคนขับรถจักรยานยนต์สาธารณะให้เป็นไปตามแบบ จส. ๒ท้ายประกาศนี้ข้อ ๔ ในการขอบัตรข้อมูลประจำตัวคนขับรถจักรยานยนต์สาธารณะต้องนำรูปถ่ายสีขนาด๔.๐๐ x ๕.๕ เซนติเมตร จำนวน ๓ รูป ซึ่งเป็นรูปถ่ายครึ่งตัวหน้าตรง ไม่สวมหมวกหรือแว่นตาสีเข้ม และไม่ใส่ผ้าคลุมใบหน้าหรือผ้าโพกศีรษะและถ่ายก่อนวันยื่นคำขอไม่เกิน ๖ เดือน มายื่นต่อนายทะเบียนที่รถนั้นจดทะเบียนข้อ ๕ คนขับรถจักรยานยนต์สาธารณะต้องแสดงหมายเลขประจำตัวคนขับรถไว้ที่ด้านข้างของหมวกนิรภัยทั้งสองข้างให้ตรงกับหมายเลขประจำตัวคนขับรถที่เสื้อกั๊กหรือเสื้อคลุมของตนด้วยข้อ ๖ คนขับรถจักรยานยนต์สาธารณะต้องจัดทำประวัติของตนเองตามแบบที่กำหนดไว้ในแบบจส. ๓ ท้ายประกาศนี้ ส่งให้นายทะเบียนพร้อมกับการยื่นขอจดทะเบียนรถจักรยานยนต์สาธารณะหรือขอเปลี่ยนประเภทรถเป็นรถจักรยานยนต์สาธารณะข้อ ๗ ในกรณีที่มีการเปลี่ยนแปลงชื่อที่อยู่ สถานที่รอรับคนโดยสาร หมายเลขทะเบียนรถจักรยานยนต์สาธารณะคนขับรถจักรยานยนต์สาธารณะต้องจัดส่งข้อมูลดังกล่าวให้นายทะเบียนที่รถนั้นจดทะเบียนภายใน๓ วัน นับแต่วันที่มีการเปลี่ยนแปลงข้อ ๘ คนขับรถจักรยานยนต์สาธารณะที่จดทะเบียนในเขตกรุงเทพมหานครต้องดำเนินการให้เป็นไปตามประกาศนี้ภายในวันที่๓๑ ธันวาคม พ.ศ. ๒๕๕๗สำหรับคนขับรถจักรยานยนต์สาธารณะที่จดทะเบียนในจังหวัดอื่นนอกจากกรุงเทพมหานครต้องดำเนินการให้เป็นไปตามประกาศนี้ภายในระยะเวลาที่คณะกรรมการประจำจังหวัดแต่ละจังหวัดกำหนดประกาศณ วันที่ ๑๐ กันยายน พ.ศ. ๒๕๕๗อัฌษไธค์รัตนดิลก ณ ภูเก็ตอธิบดีกรมการขนส่งทางบก[เอกสารแนบท้าย]๑. ลักษณะและรูปแบบเสื้อกั๊กหรือเสื้อคลุมสำหรับคนขับรถจักรยานยนต์สาธารณะ(แบบ จส.๑)๒. การแสดงหมายเลขประจำตัวคนขับรถที่หมวกนิรภัยสำหรับผู้ขับรถจักรยานยนต์สาธารณะ๓. บัตรข้อมูลประจำตัวคนขับรถจักรยานยนต์สาธารณะ(แบบ จส. ๒)๔. แบบรายงานประวัติผู้ขับรถจักรยานยนต์สาธารณะ(ดูข้อมูลจากภาพกฎหมาย)ปริยานุช/ผู้จัดทำ๙ ตุลาคม ๒๕๕๗กฤษดายุทธ/ผู้ตรวจ๙ ตุลาคม ๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๒๐๑ ง/หน้า ๔/๗ ตุลาคม ๒๕๕๗